techiaith/cofnodycynulliad_en-cy huggingface dataset:
English: Thank you, Presiding Officer, and good afternoon, Cabinet Secretary. In August, the Children's Commissioner for Wales, Sally Holland, said she believes change is not happening quickly enough to safeguard children who are educated at home. This comes after two cases in as many years of children having been neglected, one of whom sadly died as a result. Can you tell me what you've been doing to safeguard children who are home schooled?
Welsh: Diolch, Lywydd, a phrynhawn da, Ysgrifennydd y Cabinet. Ym mis Awst, dywedodd Comisiynydd Plant Cymru, Sally Holland, nad yw'n credu bod newid yn digwydd yn ddigon cyflym i ddiogelu plant sy'n cael eu haddysgu yn y cartref. Daw hyn ar ôl dau achos mewn dwy flynedd o blant yn cael eu hesgeuluso, a bu un ohonynt farw o ganlyniad i hynny, yn anffodus. A allwch chi ddweud wrthyf beth ydych chi wedi bod yn ei wneud i ddiogelu plant sy'n cael eu haddysgu yn y cartref?
English: First of all, I would just caution the Member to make a direct correlation between the decision for parents to home educate and that, potentially, leading to a child being unsafe. I think that is a point of principle we need to start from: there is not a read-across in that situation. Since I made my statement to the Chamber previously about my intention to go out to consultation on the establishment of a database and enhanced support for parents who choose home education - that consultation will happen in this autumn term.
Welsh: Yn gyntaf, dylwn rybuddio'r Aelod rhag gwneud cysylltiad uniongyrchol rhwng penderfyniad rhieni i addysgu yn y cartref, a bod hynny, o bosibl, yn arwain at wneud blentyn yn anniogel. Credaf fod hwnnw'n bwynt o egwyddor y mae angen inni ddechrau ohono: nid oes cysylltiad rhwng y ddau beth. Ers fy natganiad blaenorol i'r Siambr ynglŷn â fy mwriad i gynnal ymgynghoriad ar sefydlu cronfa ddata a gwell cefnogaeth i rieni sy'n dewis addysgu yn y cartref - bydd yr ymgynghoriad hwnnw'n cael ei gynnal yn ystod tymor yr hydref.
English: Thank you for that answer, Cabinet Secretary. On the point of the principle of whether children are safe with their parents, I would completely agree with you - we shouldn't be approaching this from the point of view that children are inherently at risk with their parents. However, Sally Holland has identified a risk. There is obviously a risk because one child who was being home schooled, who was then anonymous to the authorities, ended up dying. Now, I acknowledge that you've announced the establishment of a database to identify children not on the school register, but this falls well short of what the children's commissioner asked for when she said, and I quote: 'I've been calling for the government to act in a stronger way, so have all the directors of education in Wales, all the directors of social services and the government's own independent safeguarding board.' She went on to say, and, again, I quote: 'For me the pace of change has been too slow and hasn't been strong enough to ensure every child gets the right to an education to be safe and to have their say.' Is she right?
Welsh: Diolch am eich ateb, Ysgrifennydd y Cabinet. O ran yr egwyddor ynglŷn ag a yw plant yn ddiogel gyda'u rhieni, buaswn yn cytuno'n llwyr â chi - ni ddylem ymdrin â hyn o'r safbwynt fod plant mewn perygl anorfod gyda'u rhieni. Fodd bynnag, mae Sally Holland wedi nodi risg. Mae'n amlwg fod yna risg gan fod un plentyn a oedd yn cael ei addysgu yn y cartref, plentyn nad oedd yr awdurdodau yn ymwybodol ohono ar y pryd, wedi marw. Nawr, rwy'n cydnabod eich bod wedi cyhoeddi y bydd cronfa ddata yn cael ei sefydlu i nodi plant nad ydynt ar y gofrestr ysgolion, ond mae hyn ymhell o'r hyn y gofynnodd y comisiynydd plant amdano pan ddywedodd, a dyfynnaf: Rwyf wedi bod yn galw ar y llywodraeth i weithredu mewn modd cryfach, ac mae'r holl gyfarwyddwyr addysg yng Nghymru, holl gyfarwyddwyr y gwasanaethau cymdeithasol a bwrdd diogelu annibynnol y Llywodraeth ei hun wedi gwneud hynny hefyd. Aeth yn ei blaen i ddweud, ac unwaith eto, rwy'n dyfynnu: I mi, mae cyflymder y newid wedi bod yn rhy araf ac nid yw wedi bod yn ddigon cryf i sicrhau bod pob plentyn yn cael yr hawl i addysg er mwyn bod yn ddiogel a chael dweud eu dweud. A yw hi'n iawn?
English: The commissioner, of course, will have every opportunity to formally comment on the Government's proposals when we go out to consultation. Let me be absolutely clear with the Member: what I am preparing to do is part of our educational reform journey in ensuring that every child is in receipt of suitable education. Any safeguarding issues that arise out of that are incidental and I think it is really, really important for Members to be clear that, even with the establishment of a database, that does not remove the need for all professionals to remain vigilant when dealing with their children, and to remember that that database will only apply to children who are of a compulsory school age, which begins at the age of five. Therefore, if a parent is determined to keep their child away from services, this proposal will only kick in when a child turns five, and I think it is also important to remember that there are limitations - naturally there are limitations - with this proposal if you are looking to ensure that all children are seen at all ages of their lives.
Welsh: Bydd y comisiynydd, wrth gwrs, yn cael pob cyfle i roi sylwadau ffurfiol ar gynigion y Llywodraeth pan fyddwn yn cynnal yr ymgynghoriad. Gadewch imi ddweud yn gwbl glir wrth yr Aelod: mae'r hyn rwy'n paratoi i'w wneud yn rhan o'n taith ddiwygio addysg i sicrhau bod pob plentyn yn cael addysg briodol. Mae unrhyw faterion diogelu sy'n deillio o hynny yn amgylchiadol a chredaf ei bod yn bwysig iawn i'r Aelodau fod yn glir, hyd yn oed wrth sefydlu cronfa ddata, nad yw hynny'n cael gwared ar yr angen i bob gweithiwr proffesiynol fod yn wyliadwrus wrth ymdrin â'u plant, ac i gofio y bydd y gronfa ddata honno'n berthnasol i blant o oedran ysgol gorfodol yn unig, sy'n dechrau o bum mlwydd oed. Felly, os yw rhiant yn benderfynol o gadw eu plentyn oddi wrth y gwasanaethau, ni fydd y cynnig hwn yn berthnasol hyd nes bydd plentyn yn bump oed, ac mae'n bwysig cofio hefyd fod yna gyfyngiadau - yn naturiol, ceir cyfyngiadau - gyda'r argymhelliad os ydych yn awyddus i sicrhau bod pob plentyn yn cael eu gweld ar bob oedran yn ystod eu bywydau.
English: Thank you for that answer, Cabinet Secretary. I am rather surprised that you would think that safeguarding a child would be peripheral to anything, but I'll move slightly on. Can you tell me if you've had any conversations with the Cabinet Secretary for health over a way that home-schooled children can receive similar or the same medical checks that children schooled in a normal school would be offered?
Welsh: Diolch am eich ateb, Ysgrifennydd y Cabinet. Rwy'n synnu braidd y byddech yn credu y byddai diogelu plentyn yn ymylol i unrhyw beth, ond fe symudaf ymlaen. A allwch ddweud wrthyf a ydych wedi cael unrhyw sgyrsiau gydag Ysgrifennydd y Cabinet dros iechyd ynglŷn â ffordd y gall plant sy'n cael eu haddysgu yn y cartref gael gwiriadau meddygol tebyg neu'r un gwiriadau meddygol â phlant sy'n cael eu haddysgu mewn ysgol arferol?
English: Actually, only this morning I had a meeting with the chief nursing officer to understand how, as part of our enhanced package of support for those parents who choose to home educate, we can ensure that those children have access to some of the health services that they would normally receive in school. So, for many of us - you'll be aware that, if you have teenage children, they'll have vaccinations whilst at secondary school. So, only this morning, I was discussing with the chief nursing officer the issue of vaccination hubs so that children who are educated at home can have access to those services.
Welsh: Mewn gwirionedd, y bore yma, cefais gyfarfod gyda'r prif swyddog nyrsio i ddeall sut, fel rhan o'n pecyn gwell o gymorth i rieni sy'n dewis addysgu yn y cartref, y gallwn sicrhau bod y plant hynny'n cael mynediad at rai o'r gwasanaethau iechyd y byddent yn eu cael fel arfer yn yr ysgol. Felly, i lawer ohonom - fe fyddwch yn gwybod, os oes gennych blant yn eu harddegau, y byddant yn cael brechiadau yn yr ysgol uwchradd. Felly, y bore yma, bûm yn trafod mater canolfannau brechu gyda'r prif swyddog nyrsio fel y gall plant sy'n cael eu haddysgu yn y cartref gael mynediad at y gwasanaethau hynny.
English: I was pleased that an additional £46 million capital funding was announced this morning to support an array of projects to facilitate the expansion of Welsh-medium education. We were really pleased with the quality of the bids we received, which means that local authorities really have grasped this now and have understood that this is the direction of travel that we'd like to move in.
Welsh: Roeddwn yn falch fod £46 miliwn yn ychwanegol o arian cyfalaf wedi cael ei gyhoeddi y bore yma i gefnogi amrywiaeth o brosiectau i hwyluso'r gwaith o ehangu addysg cyfrwng Cymraeg. Roeddem yn fodlon iawn ag ansawdd y ceisiadau a dderbyniwyd gennym, sy'n golygu bod awdurdodau lleol wedi deall hyn bellach ac wedi deall mai dyma'r cyfeiriad teithio yr hoffem fynd iddo.
English: Thank you for that answer. I wasn't aware of what happened this morning, obviously. But if it is intended to create 1 million Welsh speakers, the route most likely to be successful is to increase the number of children attending Welsh-medium schools. I know from personal experience, as do others in this Chamber, just how difficult it is to learn Welsh as an adult. This would mean approximately a third of children in Wales attending Welsh-medium education - somewhere between 30 and 33 per cent, I would calculate. If the Minister's got a different calculation, I'd like to know it, but that's what I come out with. How is this going to be achieved? And will the Minister visit two schools in my constituency that I know well - Ysgol Gymraeg Tan-y-Lan, where my granddaughters attend, and Ysgol Gyfun Bryn Tawe, which my daughter used to attend in my constituency, both of which have grown dramatically since they were first opened?
Welsh: Diolch am eich ateb. Nid oeddwn yn ymwybodol o'r hyn a ddigwyddodd y bore yma, yn amlwg. Ond os mai'r bwriad yw creu 1 miliwn o siaradwyr Cymraeg, y llwybr mwyaf tebygol o fod yn llwyddiannus yw cynyddu nifer y plant sy'n mynychu ysgolion cyfrwng Cymraeg. Gwn o brofiad personol, fel eraill yn y Siambr hon, pa mor anodd yw dysgu Cymraeg fel oedolyn. Byddai hyn yn golygu bod oddeutu traean o blant Cymru yn cael addysg cyfrwng Cymraeg - rhwng 30 a 33 y cant, yn ôl fy nghyfrif i. Os oes gan y Gweinidog gyfrif gwahanol, hoffwn wybod beth ydyw, ond dyna rwy'n ei gyfrif. Sut y bydd hyn yn cael ei gyflawni? Ac a wnaiff y Gweinidog ymweld â dwy ysgol yn fy etholaeth rwy'n eu hadnabod yn dda - Ysgol Gymraeg Tan-y-Lan, lle mae fy wyresau'n mynd, ac Ysgol Gyfun Bryn Tawe, yr arferai fy merch ei mynychu yn fy etholaeth, dwy ysgol sydd wedi tyfu'n sylweddol ers eu hagor?
English: Diolch yn fawr, Mike. I think it's really apposite that you've asked this question this afternoon when we are really moving ahead on this agenda. The fact is that, as a result of that announcement today, we're going to see almost 3,000 new places in Welsh schools, and that is the way I think we're going to start to reach this target that we've set out, which is an ambitious target. There are 16 local authorities who have gained money through this initiative, and I think the fact that we've also married this money up with money from my colleague's budget to do with childcare - . So, you need a pipeline - you need to see these children come through the system, and the earlier we can introduce them to Welsh language education the better, and that's why we've combined this money in order to move this agenda. This morning, I've been to Ysgol Gyfun Gwynllyw in Torfaen, where they will now be opening a new Welsh language primary. I'm pleased to see that that will be happening. And there will be a new Welsh language primary also in Merthyr, which we're thrilled to see, but also in Monmouth. So, things are moving on in areas where we really want to see that initiative being taken, so we're very pleased with the direction of travel and the fact that local authorities really understand that we are serious about moving forward on this agenda.
Welsh: Diolch yn fawr, Mike. Credaf ei bod yn addas iawn eich bod wedi gofyn y cwestiwn hwn y prynhawn yma pan ydym yn gwneud cynnydd gwirioneddol ar yr agenda hon. O ganlyniad i'r cyhoeddiad heddiw, byddwn yn gweld bron i 3,000 o leoedd newydd yn ysgolion Cymru, a dyna sut y credaf ein bod yn mynd i ddechrau cyrraedd y targed a osodwyd gennym, sy'n darged uchelgeisiol. Mae 16 o awdurdodau lleol wedi cael arian drwy'r fenter hon, a chredaf fod y ffaith ein bod hefyd wedi cyfuno'r arian hwn ag arian o gyllideb fy nghyd-Aelod sy'n ymwneud â gofal plant - . Felly, mae arnoch angen cyfrwng - mae angen ichi weld y plant hyn yn dod drwy'r system, a gorau po gyntaf y gallwn eu cyflwyno i addysg Gymraeg, a dyna pam rydym wedi cyfuno'r arian hwn er mwyn bwrw ymlaen â'r agenda hon. Y bore yma, bûm yn Ysgol Gyfun Gwynllyw yn Nhorfaen, lle byddant yn awr yn agor ysgol gynradd Gymraeg newydd. Rwy'n falch o weld y bydd hynny'n digwydd. A bydd ysgol gynradd Gymraeg newydd ym Merthyr Tudful hefyd, ac rydym yn falch iawn o weld hynny, ond hefyd yn Nhrefynwy. Felly, mae pethau'n symud ymlaen mewn ardaloedd lle rydym yn wirioneddol awyddus i weld y camau hynny'n cael eu cymryd, felly rydym yn falch iawn gyda'r cyfeiriad teithio a'r ffaith bod awdurdodau lleol yn deall go iawn ein bod o ddifrif ynglŷn â bwrw ymlaen gyda'r agenda hon.
English: The 14-19 learning pathways - this is for you, Minister - that entitles young people in Wales, as you know, to study the subjects they want, even if it's not in their own school and they can go to a nearby school. However, the funding that previously went from Welsh Government to local authorities to enable that has been combined with other funding grants, which has made it difficult to follow the money. So, I'm hoping that today's very welcome announcement, which is also to be combined with other moneys, isn't going to be difficult to follow, and that we don't end up in a situation where this ends up in local authorities' general capital budgets. How can we be certain that the entitlement created in the 14-19 pathway is being observed in the Welsh-medium sector, where distance between schools can be pretty big? And, obviously, there are financial considerations as well. How will the announcement of this new capital help with the 14-19 pathways delivery? Thank you.
Welsh: Mae Llwybrau Dysgu 14-19 - mae hwn i chi, Weinidog - maent yn rhoi'r hawl i bobl ifanc yng Nghymru, fel y gwyddoch, i astudio'r pynciau y maent eisiau eu hastudio, hyd yn oed os nad yw hynny'n digwydd yn eu hysgol eu hunain a gallant fynd i ysgol gyfagos. Fodd bynnag, mae'r arian a oedd yn arfer mynd i awdurdodau lleol gan Lywodraeth Cymru i alluogi hynny wedi'i gyfuno â grantiau cyllid eraill, ac mae hynny wedi gwneud dilyn yr arian yn anodd. Felly, rwy'n gobeithio na fydd y cyhoeddiad calonogol iawn heddiw, a fydd hefyd yn cael ei gyfuno gydag arian arall, yn anodd ei ddilyn, ac na fyddwn yn cyrraedd sefyllfa lle bydd yn mynd i gyllidebau cyfalaf cyffredinol awdurdodau lleol. Sut y gallwn fod yn sicr fod yr hawl a grëwyd yn y llwybr 14-19 yn cael ei pharchu yn y sector cyfrwng Cymraeg, lle gall fod pellter eithaf sylweddol rhwng ysgolion? Ac yn amlwg, ceir ystyriaethau ariannol hefyd. Sut y bydd cyhoeddi'r cyfalaf newydd hwn yn cynorthwyo gyda darpariaeth y llwybrau 14-19? Diolch.
English: Well, just to be clear: this money is very, very clearly earmarked. It's ring-fenced. It is specifically for the growth of Welsh language education, so there's no question about it going into any general pots. This has been very, very clearly targeted. That learning pathway - we've made it clear that we want to see schools working together if they are not able to deliver that locally themselves, and that co-ordination we are helping to develop, in particular in rural areas now. We've got a new pilot we're going to start - [ Inaudible.] - where we're starting to do a bit more distance learning. I think that is a very interesting development, particularly, that we're going to be piloting in the Ceredigion and Powys area.
Welsh: Wel, er eglurder: mae'r arian hwn wedi'i glustnodi'n glir iawn. Mae wedi'i neilltuo. Mae'n arian penodol ar gyfer twf addysg cyfrwng Cymraeg, felly nid oes unrhyw bosibilrwydd y bydd yn mynd i mewn i unrhyw gronfeydd cyffredinol. Mae wedi'i dargedu yn glir iawn. Mae'r llwybr dysgu hwnnw - rydym wedi dweud yn glir ein bod yn awyddus i weld ysgolion yn gweithio gyda'i gilydd os nad ydynt yn gallu darparu hynny eu hunain yn lleol, ac rydym yn cynorthwyo i ddatblygu'r cydgysylltiad hwnnw yn awr, yn enwedig mewn ardaloedd gwledig. Mae gennym gynllun peilot newydd y byddwn yn ei ddechrau - [ Anghlywadwy.] - lle rydym yn dechrau gwneud mwy o ddysgu o bell. Credaf fod hwnnw, yn arbennig, yn ddatblygiad diddorol iawn y byddwn yn ei dreialu yn ardal Ceredigion a Phowys.
English: Thank you, Janet. All children and young people should be able to access a wide choice of play provision in their local environment and community. The Welsh Government is working with local authorities to encourage schools to make their facilities available for wider community use and benefit.
Welsh: Diolch, Janet. Dylai pob plentyn a phob person ifanc allu manteisio ar ddewis eang o ddarpariaeth chwarae yn eu hamgylchedd lleol a chymunedol. Mae Llywodraeth Cymru yn gweithio gydag awdurdodau lleol i annog ysgolion i ddarparu eu cyfleusterau at ddefnydd a budd ehangach y gymuned.
English: Thank you, Cabinet Secretary. A number of constituents have approached me recently about a recently announced withdrawal of playground facilities at their own school, without any explanation from the local authority. Now, set this against a background of a 35 per cent real-terms cut in local government expenditure for play and recreational facilities, the £15,000 - that's all - repair bill required to actually repair this play facility before autumn half term is unaffordable. Now, the Welsh Government's play policy 2002 states that 'Play is the elemental learning process'. So, can you explain why school play facilities across Wales are being so lamentably underfunded? And how are you working with your partners in the Welsh Government, in their Cabinet positions, to ensure that money is provided to schools so that our children can literally go out and play?
Welsh: Diolch, Ysgrifennydd y Cabinet. Mae nifer o etholwyr wedi tynnu fy sylw yn ddiweddar at gyhoeddiad diweddar ynglŷn â chael gwared ar gyfleusterau chwarae yn eu hysgol, heb unrhyw esboniad gan yr awdurdod lleol. Nawr, o ystyried hyn ochr yn ochr â thoriad o 35 y cant mewn termau real i wariant llywodraeth leol ar gyfleusterau chwarae a hamdden, mae'r bil o £15,000 - dyna i gyd - er mwyn atgyweirio'r cyfleuster chwarae hwn cyn hanner tymor yr hydref yn anfforddiadwy. Nawr, mae polisi chwarae Llywodraeth Cymru 2002 yn datgan mai 'Chwarae yw'r broses ddysgu sylfaenol.' Felly, a allwch esbonio pam fod cyfleusterau chwarae ysgol ledled Cymru wedi'u tanariannu mor druenus? A sut rydych yn gweithio gyda'ch partneriaid yn Llywodraeth Cymru, yn eu swyddi Cabinet, i sicrhau y darperir arian i ysgolion fel y gall ein plant, yn llythrennol, fynd allan i chwarae?
English: If the Member was to write to me about the specifics of that particular school facility, then I will make some enquiries. It is a matter for the governing body to make decisions about access to those facilities outside of the school day, and to maintain the upkeep of those facilities, and rather than - . The Member paints a picture of these facilities being lost. I would remind her: in her own constituency, I opened the new Ysgol Awel y Mynydd school, which included landscaped school grounds, with a sports area and space for pupils to explore and learn in their natural habitat. I opened the refurbishment projects of Ysgol Sŵn y Don and Ysgol Nant y Groes, and that has meant that pupils of both schools have benefited from third generation multi-use games areas and improved areas. So, in her own constituency, she can see the effect of Welsh Government investment on the ground providing those important facilities, but I will make some enquiries about that specific case if the Member were to write to me.
Welsh: Os gwnaiff yr Aelod ysgrifennu ataf ynglŷn â manylion y cyfleuster ysgol penodol hwnnw, fe wnaf ymholiadau. Mater ar gyfer y corff llywodraethu yw gwneud penderfyniadau ynglŷn â mynediad at y cyfleusterau hynny y tu hwnt i'r diwrnod ysgol, a chynnal y cyfleusterau hynny, ac yn hytrach na - . Mae'r Aelod yn paentio darlun lle mae'r cyfleusterau hyn yn cael eu colli. Hoffwn ei hatgoffa: yn ei hetholaeth hi, agorais ysgol newydd, Ysgol Awel y Mynydd, a oedd yn cynnwys tir ysgol wedi'i dirlunio, gydag ardal chwaraeon a gofod i ddisgyblion archwilio ac i ddysgu yn eu cynefin naturiol. Agorais brosiectau adnewyddu Ysgol Sŵn y Don a Ysgol Nant y Groes, ac mae hynny wedi golygu bod disgyblion o'r ddwy ysgol wedi elwa o ardaloedd gemau aml-ddefnydd trydedd genhedlaeth ac ardaloedd wedi'u gwella. Felly, yn ei hetholaeth ei hun, gall weld effaith buddsoddiad Llywodraeth Cymru ar lawr gwlad yn darparu'r cyfleusterau pwysig hynny, ond fe wnaf ymholiadau am yr achos penodol hwnnw os gwnaiff yr Aelod ysgrifennu ataf.
English: I know the Cabinet Secretary for Education will agree that it's essential that we allow children of all abilities to enjoy the pleasure of play facilities, and we also know that disabled children have fewer opportunities certainly to take part in physical education and sports activities. So, what plans are there for play equipment in schools, or indeed any play equipment, to ensure that it is accessible for children with disabilities?
Welsh: Gwn y bydd Ysgrifennydd y Cabinet dros Addysg yn cytuno ei bod yn hanfodol ein bod yn caniatáu i blant o bob gallu fwynhau cyfleusterau chwarae, a gwyddom hefyd fod plant anabl yn cael llai o gyfleoedd, yn sicr i gymryd rhan mewn addysg gorfforol a gweithgareddau chwaraeon. Felly, pa gynlluniau sydd ar y gweill ar gyfer offer chwarae mewn ysgolion, neu'n wir unrhyw offer chwarae, er mwyn sicrhau bod modd i blant ag anableddau ei ddefnyddio?
English: Thank you, Julie. Whilst I don't have responsibility for play equipment in general, obviously we would want our schools to be inclusive schools and to have facilities that allowed all of their pupils to have full access to the opportunity for play and recreation, and indeed to be able to deliver the statutory part of the curriculum that means that physical education should be delivered to all pupils aged seven to 16. We want all pupils, regardless of their ability, to be able to access those opportunities, as it's a statutory part. But if the Member has concerns about any specifics, I would make the same offer as I have made to Janet Finch-Saunders: I'm happy to look into any instances where the Member feels that that is not actually happening.
Welsh: Diolch, Julie. Er nad oes gennyf gyfrifoldeb am offer chwarae yn gyffredinol, yn amlwg, rydym am i'n hysgolion fod yn ysgolion cynhwysol a chael cyfleusterau sy'n caniatáu i bob un o'u disgyblion gael mynediad llawn at y cyfle i chwarae a chymryd rhan mewn gweithgareddau hamdden, ac yn wir, i allu cyflawni rhan statudol y cwricwlwm sy'n golygu y dylid darparu addysg gorfforol i bob disgybl rhwng saith ac 16 oed. Rydym am i bob disgybl, waeth beth fo'u gallu, allu cael mynediad at y cyfleoedd hynny, gan fod hynny'n ofyniad statudol. Ond os oes gan yr Aelod bryderon ynglŷn ag unrhyw beth penodol, rwy'n cynnig yr un peth ag y gwneuthum i Janet Finch-Saunders: rwy'n fwy na pharod i ymchwilio i unrhyw achosion lle teimla'r Aelod nad yw hynny'n digwydd mewn gwirionedd.